Inatsisartut suleriaasianni § 33 naapertorlugu aalajangiinissamut siunnersuut Naalakkersuisut matumuuna saqqummiuppaat:

**Lønmodtagernes Garantifond pillugu inatsisip allanngortinneqarneranut Kalaallit Nunaannut atuutilersinnissaa pillugu peqqussut nr. 1538, 12. december 2023-meersumi § 6-mut missingiutip Kalaallit Nunaanni Namminersorlutik Oqartussanit akuersissutigineqarnissaa pillugu Inatsisartut aalajangiiffigisassaattut siunnersuut**

(Isumaginninnermut, Ilaqutariinnut, Suliffeqarnermut Nunamullu Namminermut Naalakkersuisoq)

**Tunngavilersuut**

Peqqussutip Lønmodtagernes Garantifond pillugu inatsimmi allannguutinik imaqartup, inatsimmi nr. 1538-imi 12. december 2023-imeersumi § 6 Kalaallit Nunaannut atuutilersippaa.

Arbejdsmarkedets Tillægspensionimi allaffissornerup piuminarsarneqarnera allannguutit kinguneraat.

**Siunnersuutip pingaarnertut imarisaa**

Danskit oqartussaasui eqikkarnerani ilanngunneqartumi allannguutit kissaatigineqartut imarisaat pillugu ilisimatitsipput. Arbejdsmarkedets Tillægspensionimi allaffissornerup piuminarsarneqarnera allannguutit kingunerissagaat ilisimatitsissutigineqarpoq.

1. Aningaasaliinermut akiliutinut, sulisitsisut Arbejdsmarkedets Tillægspensionip tekniskiusumik akiliisitsiniarnermut aaqqiissutaanut, Ataatsimut Akileeqataaneq-mut, akilertagaannut kinguaattoorutit, ataatsimut akileeqqusissummi ilaasinnaaneri siullertut atulersinneqarpoq.
2. Ataatsimut akiliisitsiniarnermi aaqqissuussinerit akornanni nalimmassaarineq pillugu beskæftigelsesministereqarfiup malittarisassanik aalajangersaasinnaanermik piginnaatitaanera atuuttoq aappaattut annertusineqarpoq.
3. Inunnik paasissutissanik suliarinnittarneq pillugu nunamut tamarmut immikkut ittumik malittarisassanik, paasissutissat pillugit allakkanik ikinnerusunik nassiussisarnermik qulakkeerinnittussanik, pingajuattut atuutilersitsisoqarpoq.

Danskit oqartussaasuisa siunnersuut pillugu ilisimatitsissutigaat, Kalaallit Nunaanni pisortanut imaluunniit Kalaallit Nunaanni suliffeqarfinnut innuttaasunulluunniit aningaasaqarnikkut allaffissornikkulluunniit kingunerisassaanik soqanngitsoq. Tamatumunnga immikkoortoq ataani allaqqasoq innersuussutigineqarpoq.

**Pisortanut aningaasaqarnikkut allaffissornikkullu kingunerisassai**

Danskit oqartussaasuisa ilisimatitsissutigaat, Kalaallit Nunaanni pisortanut aningaasaqarnikkut allaffissornikkullu kingunerisassaanik soqanngitsoq.

**Namminersorlutik inuussutissarsiortunut aningaasaqarnikkut allaffissornikkullu kingunerisassai**

Danskit oqartussaasuisa ilisimatitsissutigaat, namminersorlutik inuussutissarsiortunut aningaasaqarnikkut allaffissornikkullu kingunerisassaanik soqanngitsoq.

**Innuttaasunut aningaasaqarnikkut allaffissornikkullu kingunerisassai**

Danskit oqartussaasuisa ilisimatitsissutigaat, Kalaallit Nunaanni innuttaasunut aningaasaqarnikkut allaffissornikkullu kingunerisassaanik soqanngitsoq.

**Tusarniaaneq**

Siunnersuut piffissami 26. januar 2024-miit 23. februar 2024-mut tusarniaanermut illuatungiliuttunut toqqakkanut tusarniaassutigineqarpoq kiisalu Naalakkersuisut tusarniaanermut nittartagaanni [www.naalakkersuisut.gl](http://www.naalakkersuisut.gl) tamanut saqqummiunneqarluni.

**Ilanngussat**

1. Lønmodtagernes Garantifond pillugu inatsisip allanngortinneqarnera pillugu Lønmodtagernes Garantifond-ip Kalaallit Nunaannut atuutilersinneqarnerani peqqussutip eqikkarneqarnera.
2. Lønmodtagernes Garantifond pillugu inatsisip allanngortinneqarnera pillugu Lønmodtagernes Garantifond-ip Kalaallit Nunaannut atuutilersinneqarnera pillugu peqqussut.